1988L0380 — DA — 09.08.2002 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 13. juni 1988

om ændring af direktiv 66/400/EØF, 66/401/EØF, 66/402/EØF, 66/403/EØF, 69/208/EØF, 70/457/EØF og 70/458/EØF om handel med henholdsvis bederoefrø, frø af foderplanter, sædekorn, læggekartofler, frø af olie- og spindplanter samt grønsagsfrø og om den fælles sortsliste over landbrugsplantearter

(88/380/EØF)

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 43,

under henvisning til forslag fra Kommissionen ( 1 ),

under henvisning til udtalelse fra Europa-Parlamentet ( 2 ), og

ud fra følgende betragtninger:

Af de nedenfor anførte årsager bør følgende direktiver om handel med frø og formeringsmateriale ændres:

— Rådets direktiv 66/400/EØF af 14. juni 1966 om handel med bederoefrø ( 3 ), senest ændret ved direktiv 88/95/EØF ( 4 )

— Rådets direktiv 66/401/EØF af 14. juni 1966 om handel med frø af foderplanter ( 5 ), senest ændret ved direktiv 87/480/EØF ( 6 )

— Rådets direktiv 66/402/EØF af 14. juni 1966 om handel med sædekorn ( 7 ), senest ændret ved direktiv 87/120/EØF ( 8 )

— Rådets direktiv 66/403/EØF af 14. juni 1966 om handel med læggekartofler ( 9 ), senest ændret ved direktiv 87/374/EØF ( 10 )

— Rådets direktiv 69/208/EØF af 30. juni 1969 om handel med frø af olie- og spindplanter ( 11 ), senest ændret ved direktiv 87/480/EØF

— Rådets direktiv 70/457/EØF af 29. september 1970 om den fælles sortsliste over landbrugsplantearter ( 12 ), senest ændret ved direktiv 86/155/EØF ( 13 )

— Rådets direktiv 70/458/EØF af 29. september 1970 om handel med grønsagsfrø ( 14 ), senest ændret ved direktiv 87/481/EØF ( 15 );

da amerikansk hejre, alaska-hejre, honningurt, triticale, kinakål og cikorierod har fået større betydning i Fællesskabet, bør disse være omfattet af direktiverne; af samme årsag bør hybridsorter af solsikke og af visse supplerende kornarter også være omfattet af direktiverne; de betingelser, som bestand og frø af disse arter og sortstyper skal opfylde, bør være i overensstemmelse med de ordninger, som Organisationen for Økonomisk Samarbejde og Udvikling (OECD) har fastsat for frø, der handles internationalt, undtagen hvad angår fremmedbestøvende sorter af triticale og hybridsorter af visse supplerende kornarter, for hvilke OECD endnu ikke har fastsat sådanne betingelser;

visse bestemmelser bør revideres for at lette opformering af frø i andre medlemsstater end oprindelsesmedlemsstaten samtidig med, at der træffes fællesskabsforanstaltninger til sikring af identiteten af det pågældende frø, der markedsføres som frø til forarbejdning;

medlemsstaterne bør indrømmes yderligere frister, inden for hvilke de på visse betingelser kan give tilladelse til officiel certificering af frø af selvbestøvende kornarter, som ikke har været underkastet en officiel markinspektion, og tillade markedsføring af specifikke rugsorter, der ikke opfylder visse krav fastsat i bilag II til direktiv 66/402/EØF, med det formål at indvinde den fornødne erfaring med henblik på en mere generel og definitiv løsning, specielt for så vidt angår rug, på grundlag af oplysninger fra Det Forenede Kongerige;

med henblik på at finde bedre alternativer til visse elementer i de i direktiverne fastsatte certificeringsordninger bør der gennemføres tidsbegrænsede forsøg på særlige betingelser; det nødvendige retsgrundlag i så henseende bør derfor fastsættes;

bestemmelserne vedrørende de oplysninger, der skal fremgå af den officielle etiket med hensyn til arts- og sortsbetegnelser, bør forbedres for at give frøbrugerne en bedre information og for at lette samhandelen inden for Fællesskabet;

det bør sikres, at de leverandøretiketter, der kræves efter de nationale bestemmelser, udformes på en sådan måde, at de ikke kan forveksles med de officielle etiketter;

det er ønskeligt, at en lettelse finder sted for så vidt angår medlemsstaternes adgang til at udelukke frø af kornarter eller af olie- og spindplanter af ringe økonomisk betydning fra anvendelsesområdet for direktiv 66/402/EØF og 69/208/EØF;

i direktiv 70/458/EØF bør visse bestemmelser vedrørende sorter af grønsagsarter tilpasses således, at der ved fornyelsen af den officielle godkendelse af visse sorter kan tages hensyn til den seneste udvikling;

kravene med hensyn til en sorts dyrknings- og brugsværdi bør generelt ikke være obligatoriske for godkendelse af sorter (indavlede linjer og hybrider), som udelukkende skal anvendes som komponenter for hybridsorter;

det bør være muligt at kræve, at græssorter, der ikke er beregnet til fremstilling af foderplanter, er egnede til særlige formål;

Den Hellenske Republiks anmodninger om tilladelse til på hele eller en del af sit område at forbyde handel med frø og formeringsmateriale af visse sorter opført på den fælles sortsliste over landbrugsplantearter eller på den fælles sortsliste for grønsagsarter bør imødekommes for at gøre det muligt for Den Hellenske Republik at afslutte tilpasningen af produktionen og handelen med frø og formeringsmateriale til fællesskabskravene i de fælles sortslister;

visse bestemmelser i ovennævnte direktiver bør gøres tydeligere;

det er hensigtsmæssigt at udskyde datoen for gennemførelse af de ændringer, der allerede er foretaget i ovennævnte direktiver ved direktiv 86/155/EØF og 86/320/EØF, således at datoen bringes i overensstemmelse med den vigtigste dato for gennemførelsen af nærværende direktiv —

UDSTEDT FØLGENDE DIREKTIV: